**Komentari o clickbait naslovima učenika 5. D**

**Čudnovati zgoditak u vrijeme pandemije**

**DVANAESTOGODIŠNJI DJEČAK OSVOJIO 50.000 KN**

**Kako kvalitetno prekratiti vrijeme?**

Ovo vrijeme pandemije ima i svoje dobre strane. Mnoge obitelji puno više vremena provode u igri i zabavi. Tako je zagrebačka obitelj Horvat vrijeme epidemioloških strogih mjera kratila igrajući Monopoly. Njihov dvanaestogodišnji sin Filip pokazao se pravim znalcem. Postao je pobjednik obiteljskog turnira ove popularne igre osvojivši nevjerojatnih 50.000 kuna.

Dunja K., 5. d

**Neobična nastava Prirode i društva u OŠ**

**PRONAŠLI ZMIJU U UČIONICI**

**Nećete vjerovati profesori smišljaju za svoje učenike!**

U OŠ Marije Jurić Zagorke profesorice Prirode i društva čine sve da bi učenicima nastava bila što zanimljivija i privlačnija! Tako je jutros 5.d razred u kabinetu dočekala zmija dugačka 2 metra omotana oko grane. Učenici su se nakon prvotnog šoka i podosta vrištanja uvjerili da je zmija preparirana i služi u nastavne svrhe. Sat je nastavljen proučavanjem ovih zanimljivih gmazova koje ljudi, često nezasluženo, proganjaju.

Leona M., 5.d

**UČENICI 5. RAZREDA KOMENTIRAJU KLIKOLOVKE**

Meni su klikolovke uzbudljive, mada se često razočaram kad ih otvorim (Marjan K.)

Ja se razljutim kad piše „Nije clickbait!“, a zapravo bude! (Marin M.)

Ne mogu se oduprijeti da otvorim takve naslove. Uvijek me zanima što se iza njih krije. (Lucija L.)

Klikolovke rade na znatiželju! Zapravo su najčešće lažne. Mislim da ću ih manje otvarati sad kad smo ih sami pisali. (Lovro L.)